Кондратий Рилеев
Не аз в това съдбовно време…

Превод от руски: Кирил Кадийски, —

chitanka.info

Не аз в това съдбовно време,

петнил бих гражданския сан —

нима на теб, изнежено славянско племе,

да подражавам съм призван?

В обятията на безсрамно сладострастие

и леност аз не ща да хвърля младостта

и да боли духът в гръдта

под игото на самовластие.

И нека младите с объркана съдба

не щат да разберат епохата нелека

и да не се стремят към бъдната борба

за свободата угнетена на човека.

С душа изстинала да хвърлят хладен взор

към бедствията в своята родина

и да не виждат в тях грядущия позор

или потомството, което ги проклина.

Ще се разкайват, щом народната вълна

застигне ги, размекнати от нега,

и в бурния метеж за правдива

не види в тях ни Брут, нито Риего.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.